بیرلشمیش میلت‌لر تشکیلاتی‌، قطر و بعضی عرب اؤلکه‌لری آراسیندا یاشانان بحراندا طرف‌لری "قارشی‌لیق‌لی قبول ائدیله‌بیلیر چؤزوملر" آختارمایا چاغیردی.
باش کاتیب سؤزچولرین‌دن فرهان حاق، گونده‌لیک مطبوعات کنفرانسیندا، باش کاتیب آنتونیو گوترش‌ین قطر امری شیخ تمیم بن حمد آل ثانی‌نین "دیالوگا حاضیریق" آچیقلاماسینی ممنونیتله قارشیلادیغینی سؤیله‌دی.
بو جور آچیقلاما‌لارین طرف‌لرین راضی‌لیق یولو ایله فرق‌لی‌لیک‌لری حل ائتمه‌یه حاضر اولدوغونو گؤستردیگینی ایفاده ائدن حاق،
"باش کاتیب، طرف‌لری دیالوگ قورماغا و قارشی‌لیق‌لی قبول ائدیله‌بیلیر چؤزوم‌لر آختامایا تشویق ائدیر" دئدی.
قطر ایله بعضی عرب اؤلکه‌لری آراسین‌داکی بحران، 5 ژوئنده عربیستان، مصر، بیرلشمیش عرب امیرلیک‌لری و بحرین رهبرلیک‌لری‌نین قطر ایله بوتون دیپلوماتیک ایلیشکی‌لرینی کسملریله باشلامیشدی.
